**Referat fra Bibliofils brukermøte på Hamar, dag 2, onsdag 7. mai 2014**

Referenter: Anne-Karin Edvardsen og Tone Rosland, Sør-Odal bibliotek

Møtet startet med et kulturelt innslag ved komiker og bibliotekbruker Geir Ove Ovesen.

**Dataspill ved Trude Westby fra Gamebrarians**

Trude Westby jobber som bibliotekar ved NITH og er en av grunnleggerne av Facebook-gruppene Gamebrarians og Nordic Gamebrarians.

Trude snakket om spill i biblioteket, og hvordan vi kan bruke spill i biblioteket ut over å låne dem ut til barn. Hun ville rette fokus mot hvordan vi kan bruke spill overfor målgruppene ungdom og voksne.

Trude sender over Powerpointpresentasjonen sin til Arbeidsutvalget.

Noen stikkord fra foredraget:

* Spill er ikke bare for barn
* Nordisk spilldag 2014 er 15. november
* St.mld nr 14 (2007-2008): Dataspill
* Opplevelsen i spillene gir dem verdi, det å dele felles opplevelser av spill og ha det sosialt rundt spillene er viktig
* Noen eksempler på spill med etiske dilemmaer: «Papers pleace», «Journey» og «The Walking Dead»
* Spill kan brukes for å skaffe møteplasser i biblioteket (eks. Århus bibliotek)
* Trude kom med flere forslag til aktiviteter der vi kan bruke spill i biblioteket (se Powerpointen)

**Siden sist ved Ola Thori Kogstad, Bibliotek-Systemer AS**

Viktig for Bibliotek-Systemer AS med brukermøtet for å få møte og snakke med oss brukere av programmet.

Torkel Hasle har blitt pensjonist, ellers ingen endringer i bemanningen siste år.

Deichman bytter biblioteksystem i det nye hovedbiblioteket. Synd.

Bibliofil fortsetter utviklingen, og nye endringer vil evt. skje på klientsiden (nettleseren).

Det vil også bli mer fokus på design av sidene fremover.

Punktene over vil bli nærmere belyst senere på dagen.

**Presentasjon av Arbeidsutvalgets arbeid**

Anne Trine Skjulhaug gikk igjennom Årsmeldingen for 2013/2014.

Kristin Flo fra valgkomiteen presenterte forslag til medlemmer ved de forskjellige gruppene. Det ble en endring i det foreslåtte fagutvalget for statistikk. Der gikk Anne Trine Skjulshaug fra Fredrikstad bibliotek inn og Toril Høimyr fra Deichman ut. Alle ble valgt ved akklamasjon.

**Ny klientplattform for Bibliofil ved Roger Niva**

Bibliofil er i en vurderingsfase om man skal bytte til ny plattform pga. dårlig støtte til mobile enheter på den eksisterende.

Det dukker opp nye utfordringer med mobile enheter, og man vurderer å gå over til en web-basert løsning, men vurderer fordeler og ulemper ved de ulike alternativene. Ingen konklusjon foreløpig, men man håper å kunne presentere mer på neste brukermøte.

**Bibliofil og utlånssystem for e-medier ved Tore Morkemo**

Foreløpig er e-medier=e-bøker. Mange fylker og bibliotek tilbyr nå utlån av e-bøker gjennom eBokBib, og flere er på gang. Krever en del ressurser for å vedlikeholde og fornye løsningen både for iOs og Android.

**Hyllerydder integrert i Bibliofil ved Roger Niva**

Tidligere krevde hyllerydderen et eget program: Wanda. Ny løsning er nå integrert i søkemodulen til Bibliofil.

**Sikkerhet i Bibliofil, Heartbleed og sikkerhetssjekk ved Roger Niva**

Roger Niva fortalte litt om Heartbleed. Les mer på Heartbleed.com. Det er ingenting som tilsier at det har vært et angrep mot Serveren til Bibliofil, men man kan ikke være helt sikker. Roger Niva anbefaler å ikke bruke samme passord på flere påloggingssteder på nettet.

**Glemte (?) gullklumper ved Reidar Bjerkeseth**

Reidar Bjerkeseth informerte om tjenester Bibliofil kan tilby bibliotekene:

eBrev: Purre- og reserveringsbrev skrevet og sendt ut på en profesjonell måte gjennom Posten.

Nettbetaling av gebyr: mulighet for låneren å betale purregebyr gjennom nettbanken sin.

ID-porten: adgang til MappaMi gjennom BankID, MinID o.l.

Halvtykke klienter: pakkeløsning med publikumsmaskiner som halvtykke klienter.

Skannere: Ikke alle scannere leser strekkoder fra mobil. Nye scannere kan kjøpes gjennom Bibliotek-Systemer.

Etikettskriver som skriver ut en og en etikett.

Kvitteringsskriver.

SMS-tjenesten: alle type meldinger kan nå sendes til låneren uten ekstragebyr for bibliotekene.

For mer informasjon om produktene kontakt Reidar Bjerkseth i Bibliotek-systemer.

**eBokBib ved Tore Morkemo**

Det blir et eget brukermøte for eBokBib.

**Takk for nå, vel hjem og sees neste år i Bodø ☺**